\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Πάγωμα αυξήσεων Μισθολογικών Κλιμακίων**

**για τα έτη 2016 και 2017, Ν. 4354/2015**

Στην ερμηνευτική εγκύκλιο με αριθμ. πρωτ: 2/1015/ΔΕΠ/5-1-2016 (ΑΔΑ: ΨΑΕΦΗ-ΠΟ7) του Γ.Λ.Κ., στην ερμηνεία της «Επί του άρθρου 26: Μεταβατικές δια­τάξεις – Μισθολογική κατάταξη και εξέλιξη των υπηρετούντων υπαλλήλων», στην πα­ράγρ. 5, στην σελίδα 37,

(Ερμηνευτική εγκύκλιος επί του Ν. 4354/2015, Κεφ. Β΄, [ΦΕΚ 176/16-12-2015, Τεύχ. Α΄]),

αναφέρονται τα εξής:

……………………………….

Με την παρ. 2 προβλέπεται ότι, μετά τη μισθολογική κατάταξη της προη­γούμενης παραγράφου, η μισθολογική εξέλιξη όλων των υπαλλήλων αναστέλ­λεται μέχρι τις 31-12-2017. Από 1-1-2018 η μισθολογική εξέλιξη ενεργοποιεί­ται εκ νέου, σύμφωνα με τις διατάξεις του άρθρου 11 συνυπολογιζόμενου και του τυχόν πλεονάζοντος χρόνου, που είχε υπολογισθεί κατά την αρχική κατά­ταξη, χωρίς όμως να λαμβάνεται υπόψη το χρονικό διάστημα που μεσολάβησε από την ημερομηνία έναρξης ισχύος των διατάξεων του παρόντος νόμου μέχρι τις 31-12-2017.

Εδώ βλέπουμε ότι:

1) Η Μισθολογική κατάταξη θα γίνει σε όλους τους υπαλλήλους (με το Δελτίο Ατομικής Κατάταξης, όπως αναφέρθηκε πιο πάνω, στην παρά­γραφο 3, της ίδιας αυτής εγκυκλίου και επί του ιδίου άρθρου 26).

2) Αναστέλλεται από της ισχύος του νέου μισθολογίου (από 1-1-2016) μέχρι της 31-12-2017 η μισθολογική εξέλιξη όλων των υπαλλήλων. Αυτό σημαίνει ότι μέχρι τότε κανείς δεν θα πάρει νέο Μ.Κ., αλλά ούτε και κά­ποια άλλη αύξηση, π.χ. λόγω αύξησης της προϋπηρεσίας του.

Αυτό σημαίνει ότι για τα έτη: 2016 και 2017 δεν έχουμε καμιά νέα αύ­ξηση, εκτός εκείνης που προβλέπεται λόγω αύξησης του Βασικού Μισθού μόνον, που θα δίνεται κατά ένα τέταρτο (1/4) κάθε χρόνο (βλέπε αύξηση του Βασικού Μισθού).

Τα έτη 2016 και 2017 δεν μετρούν στο χρόνο υπηρεσίας του για την απονομή του επόμενου μισθολογικού κλιμακίου (ενόσω δηλαδή ο υπάλ­ληλος διανύει τα έτη 2016 και 2017), καθώς για αυτά τα δύο έτη δεν προ­βλέπεται καμία μισθολογική εξέλιξη.

Από το 2018, που ενεργοποιείται εκ νέου η μισθολογική εξέλιξη, ο υ­πάλ­ληλος θα καταταγεί σε εκείνο το ΜΚ, όπως ορίζεται πλέον στο σχετικό άρθρο (βλ. Άρθρο 11 «Χρόνος και τρόπος μισθολογικής εξέλιξης»), εφό­σον συμπλήρωσε συνολικά τον απαιτούμενο χρόνο υπηρεσίας του (βλ. και το σχετικό παράδειγμα της ίδιας περίπτωσης, παράγραφος 6, της εγκυ­κλίου με αριθμ. 2/1015/ΔΕΠ/5-1-2016 (ΑΔΑ: [ΨΑΕΦΗ-ΠΟ7](https://diavgeia.gov.gr/doc/%CE%A8%CE%91%CE%95%CE%A6%CE%97-%CE%A0%CE%9F7?inline=true)) του ΓΛΚ, «Επί του άρθρου 26: Μεταβατικές διατάξεις - Μισθολογική κατάταξη και εξέλιξη των υπηρετούντων υπαλλήλων»), χωρίς να του υπολογιστεί ο χρό­νος-προϋπηρεσία του για τα έτη: 2016 και 2017, όπως αναφέρεται στην εγκύκλιο 2/1015/ΔΕΠ/5-1-2016 (ΑΔΑ: [ΨΑΕΦΗ-ΠΟ7](https://diavgeia.gov.gr/doc/%CE%A8%CE%91%CE%95%CE%A6%CE%97-%CE%A0%CE%9F7?inline=true)) του ΓΛΚ (βλ. άρ.26§2, σελ. 33).

3) Από 1/1/2018 η μισθολογική εξέλιξη ενεργοποιείται πάλι κανονικά, σύμφωνα με το άρθρο 11, και τότε συνυπολογίζεται κανονικά και ο τυχόν πλεονάζων χρόνος που είχε ο υπάλληλος μέχρι τις 31-12-2015, αλλά δεν θα του συνυπολογιστεί ο χρόνος-προϋπηρεσία του για τα έτη: 2015 και 2017, όπως αναφέραμε και στην προηγούμενη παράγραφο.

Σημείωση: Το άρθρο 11 αναφέρεται στον «Χρόνος και τρόπος μισθο­λογικής εξέλιξης».

Ολόκληρο το απόσπασμα από τις επεξηγήσεις επί του άρθρου 26 «Μεταβατικές διατάξεις – Μισθολογική κατάταξη και εξέλιξη των υπηρετούντων υπαλλήλων», της εγκυκλίου με αριθμ. 2/1015/ΔΕΠ/5-1-2016 (ΑΔΑ: [ΨΑΕΦΗ-ΠΟ7](https://diavgeia.gov.gr/doc/%CE%A8%CE%91%CE%95%CE%A6%CE%97-%CE%A0%CE%9F7?inline=true)), παράγραφος 5, του ΓΛΚ, έχει όπως παρακάτω:

**Επί του άρθρου 11**

**Χρόνος και τρόπος μισθολογικής εξέλιξης**

Με τις διατάξεις του παρόντος άρθρου καθορίζεται ο χρόνος και ο τρόπος της μισθολογικής εξέλιξης των υπαλλήλων. Ειδικότερα με την παρ. 1. προβλέ­πεται ότι για τη μισθολογική εξέλιξη των υπαλλήλων όλων των κατηγοριών, από κατώτερο σε ανώτερο μισθολογικό κλιμάκιο, απαιτείται υπηρεσία ως εξής:

α. Για τους υπαλλήλους των κατηγοριών Υ.Ε. και Δ.Ε. υπηρεσία τριών (3) ετών σε κάθε μισθολογικό κλιμάκιο.

β. Για τους υπαλλήλους των κατηγοριών Τ.Ε. και Π.Ε. υπηρεσία δύο (2) ετών σε κάθε μισθολογικό κλιμάκιο.

Σύμφωνα με την παρ. 2 για τη μισθολογική εξέλιξη των υπαλλήλων από το κατώτερο μισθολογικό κλιμάκιο στο αμέσως ανώτερο, απαιτείται να έχει συ­μπληρωθεί ο καθορισμένος χρόνος υπηρεσίας στο κατώτερο μισθολογικό κλι­μάκιο.

Με την παρ. 3. ορίζεται ότι η μισθολογική εξέλιξη του υπαλλήλου γίνεται με πράξη του αρμόδιου για το διορισμό οργάνου, που δεν δημοσιεύεται στην Εφη­μερίδα της Κυβερνήσεως.

Με τις διατάξεις της παρ. 4. ορίζεται η προϋπηρεσία, που αναγνωρίζεται για την εξέλιξη των υπαλλήλων στα μισθολογικά κλιμάκια του άρθρου 9. Σύμ­φωνα με τις διατάξεις της παρ. 1 του άρθρου 26, κατά την πρώτη εφαρμογή του νέου νόμου, η μισθολογική κατάταξη των υπηρετούντων υπαλλήλων πραγ­ματοποιείται σύμφωνα με τα τυπικά τους προσόντα, το χρόνο υπηρεσίας στο φορέα που υπηρετούν, καθώς και το χρόνο υπηρεσίας που έχει αναγνωριστεί από το φορέα αυτόν μέχρι και στις 31-12-2015. Μετά την αρχική κατάταξη των υπαλλήλων αυτών, αλλά και στις περιπτώσεις υπαλλήλων που διορίζονται μετά την 1-1-2016, είναι δυνατή η αναγνώριση προϋπηρεσίας (ανεξαρτήτως του τυ­πικού προσόντος με το οποίο διανύθηκε) που έχει προσφερθεί σε φορείς που κατά την ημερομηνία έναρξης ισχύος του κοινοποιούμενου νόμου αναφέρονται στην παρ. 1 του άρθρου 7 (Δημόσιο, ΟΤΑ, ΝΠΔΔ, ΝΠΙΔ και ΔΕΚΟ κεφ. Α΄ του ν. 3429/2005) των κρατών - μελών της Ευρωπαϊκής Ένωσης **με σχέση εξαρτημένης εργασίας δημοσίου ή ιδιωτικού δικαίου αορίστου ή ορισμένου χρόνου** (αποκλειομένων σε κάθε περίπτωση των συμβάσεων μίσθωσης έργου). Επισημαίνεται ότι στην περίπτωση που χρόνος αργίας, διαθεσιμότητας, άνευ αποδοχών κ.λ.π. δεν αναγνωρίζεται για τη βαθμολογική εξέλιξη του υπαλλήλου, σύμφωνα πάντα με τις διατάξεις του υπαλληλικού κώδικα, δεν αναγνωρίζεται ούτε και για τη μισθολογική του εξέλιξη.

Απαραίτητη προϋπόθεση για την αναγνώριση των ανωτέρω προϋπηρεσιών, είναι να μην έχουν ήδη χρησιμοποιηθεί για τη χορήγηση καμίας άλλης οικονο­μικής παροχής (καταβολή αποζημίωσης) ή αναγνώρισης συνταξιοδοτικού δι­καιώματος.

Η αναγνώριση των ανωτέρω προϋπηρεσιών πραγματοποιείται με απόφαση του υπηρεσιακού συμβουλίου ή άλλου αρμοδίου οργάνου και τα οικονομικά απο­τελέσματα ισχύουν από την ημερομηνία υποβολής της σχετικής αίτησης και ό­λων των απαραίτητων δικαιολογητικών στις αρμόδιες Υπηρεσίες Διοικητι­κού/Προσωπικού.

Τέλος,

στην παράγραφο 6, της εγκυκλίου με αριθμ. 2/1015/ΔΕΠ/5-1-2016 (ΑΔΑ: [ΨΑΕΦΗ-ΠΟ7](https://diavgeia.gov.gr/doc/%CE%A8%CE%91%CE%95%CE%A6%CE%97-%CE%A0%CE%9F7?inline=true)) του ΓΛΚ, «Επί του άρθρου 26: Μεταβατικές δια­τάξεις – Μισθολογική κατάταξη και εξέλιξη των υπηρετούντων υπαλλή­λων», στο σχετικό παράδειγμα, αναφέρονται τα εξής:

Π.χ. υπάλληλος Π.Ε. κατηγορίας με χρόνο υπηρεσίας, κατά την 1-1-2016, 4 έτη και 6 μήνες κατατάσσεται στο Μ.Κ. 3 της κατηγορίας του με πλεονάζοντα χρόνο 6 μήνες. Τα έτη 2016 και 2017 δεν μετρούν στο χρόνο υπηρεσίας του για την απονομή του επόμενου μισθολογικού κλιμακίου, καθώς για αυτά τα δύο έτη δεν προβλέπεται καμία μισθολογική εξέλιξη. Από το 2018, που ενεργο­ποιείται εκ νέου η μισθολογική εξέλιξη, ο συγκεκριμένος υπάλληλος θα κατα­ταγεί στο επόμενο Μ.Κ. (Μ.Κ.4) μετά την παρέλευση 18 μηνών, συμπληρώνο­ντας τους απαιτούμενους 24 για την αλλαγή κλιμακίου.

Διευκρίνιση:

Τόσο από το παραπάνω παράδειγμα της ερμηνευτικής εγκυκλίου, όσο και από όλα τα προηγούμενα που αναφέρθηκαν, συνάγεται ότι:

Τα χρόνια υπηρεσίας και επομένως το ΜΚ που είχε κάποιος στις 31/12/2015 δεν διαγράφονται ώστε να καταταγεί ο υπάλληλος ξανά από το ΜΚ1, αλλά του προσμετρώνται όλα μέχρι τις 31/12/2015 και με βάση αυτά παίρνει το ΜΚ που του αναλογεί στις 01-01-2016. Απλά, δεν θα πάρει αύξηση, λόγω του παγώματος στις αποδοχές του για τα έτη 2016 και 2017 (βλ. παρα­πάνω).

Όση προϋπηρεσία είχε όμως μέχρι τις 31-12-2015, αυτή τον κατατάσ­σει αυτόματα στο αντίστοιχο ΜΚ και θα πάρει, στις 01-01-2016, τις απο­δοχές του ΜΚ αυτού όπως ήταν στις 31-12-2015.-

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*